ମୃତଦେହକୁ ଅସମ୍ମାନ, ୨ ଦିନ ପରେ ସତ୍କାର\nନବରଙ୍ଗପୁର,୧୩।୧୨(ବି.ପ୍ର.)- ମୃତଦେହକୁ ଅସମ୍ମାନ କର ନାହିଁ ।ପୋଲିସ ଓ ସ୍ବାସ୍ଥ୍ୟବିଭା\nମୃତଦେହକୁ ଅସମ୍ମାନ, ୨ ଦିନ ପରେ ସତ୍କାର\t December 14th, 00:00 AM December 14th, 00:00 AM\nନବରଙ୍ଗପୁର,୧୩।୧୨(ବି.ପ୍ର.)- ମୃତଦେହକୁ ଅସମ୍ମାନ କର ନାହିଁ ।ପୋଲିସ ଓ ସ୍ବାସ୍ଥ୍ୟବିଭାଗ ସହଯୋଗ କରି କିଭଳି ମୃତଦେହ ସତ୍କାର ତୁରନ୍ତ ହୋଇ ପାରିବ ସେ ନେଇ ବ୍ୟବସ୍ଥା କରାଯିବାକୁ ସରକାରଙ୍କ ନିର୍ଦ୍ଦେଶ ରହିଛି । ତେବେ ପୋଲିସର ଅବହେଳା ଲାଗି ଜଣକ ମୃତ୍ୟୁ ଘଟିବାର ୨ ଦିନ ପରେ ପରିବାର ବର୍ଗ ମୃତଦେହ ସତ୍କାର କରିଛନ୍ତି। ସରକାରଙ୍କ ନିର୍ଦ୍ଦେଶକୁ କିଭଳି ବେଖାତିର କରାଯାଉଛି ଏହାର ଏକ ନମୂନା ନବରଙ୍ଗପୁର ସଦର ମହକୁମା ଡାକ୍ତରଖାନାରେ ଦେଖିବାକୁ ମିଳିଛି। ନବରଙ୍ଗପୁର ସଦରମହକୁମା ଡାକ୍ତରଖାନା ଠାରେ ଚିକିତ୍ସାଧିନ ଅବସ୍ଥାରେ ଡାବୁଗାଁ ବ୍ଲକ ପଙ୍ଗାଲଗୁଡା ଗାଁର ଚନ୍ଦ୍ରାବତୀ ଜାନୀ(୪୦)ଙ୍କ ସୋମବାର ରାତିରେ ମୃତ୍ୟୁ ଘଟିଥିଲା । ମୃତଦେହ ରଖାଯାଇ ଡାବୁଗାଁ ପୋଲିସକୁ ଖବର ଦେଇଥିଲେ । ଶବ ବ୍ୟବଚ୍ଛେଦ ପରେ ପରିବାର ଲୋକଙ୍କୁ ଦିଆଯିବ ବୋଲି ଡାକ୍ତର କହିଥିଲେ। ତେବେ ଡାବୁଗାଁ ପୋଲିସ ୨ ଦିନ ହେବ ଶବ ବ୍ୟବଚ୍ଛେଦ କରାଇବାକୁ ଆସିଲେ ନାହିଁ । ଚନ୍ଦ୍ରାବତୀଙ୍କ ଦାଦା ଓ ଡମ୍ବରୁ ଜାନୀ ଓ ସମ୍ପର୍କିୟ ପର୍ଶୁ ଜାନୀ ଡାକ୍ତରଖାନାକୁ ଆସି ମୃତଦେହ ମାଗିଥିଲେ । ତେବେ ପୋଲିସ ଆସି ବ୍ୟବଚ୍ଛେଦ କରାଉନଥିବାରୁ ଦେବା ସମ୍ଭବ ନୁହେଁ ବୋଲି କହିବା ପରେ ପରିବାର ଲୋକ ଭାଙ୍ଗି ପଡିଥିଲେ । ଗଣମାଧ୍ୟମର ହସ୍ତକ୍ଷେପ ପରେ ଡାବୁଗାଁ ପୋଲିସ ବୁଧବାର ୧୨ଟାରେ ପହଞ୍ଚି ମୃତଦେହ ବ୍ୟବଚ୍ଛେଦ କରାଇ ପରିବାର ଲୋକଙ୍କୁ ହସ୍ତାନ୍ତର କରାଯାଇଥିଲା ।
